Amrahkulturen

Amrahkulturen var en kulturepoke i historien til førdynastiske Øvre Egypt som varte omtrentlig fra 4000 til 3500 f.Kr.Shaw, Ian, red. (2000): The Oxford History of Ancient Egypt. Oxford University Press. ISBN 0-19-815034-2. s. 479. Det er navngitt etter stedet El-Amrah, rundt 120 km sør for El-Badari ved Asyut i Øvre Egypt.

El-Amrah var det første stedet hvor denne kulturen ble avdekket og identifisert uten være sammenblandet med den senere Gerzehkulturen. Imidlertid er denne perioden bedre bevitnet ved stedet Naqada, og således også referert til som Naqada I-perioden (innenfor Naqadakulturen).Grimal, Nicolas (1992): A History of Ancient Egypt. Blackwell. ISBN 0-631-17472-9. s. 28 Keramikk med svart topp fortsatte å bli produsert, men en annen type keramikk med hvite parallelle linjer som krysset hverandre, begynte å bli produsert i denne epoken. Amrahepoken faller mellom S.D. 30 og 39 i sekvensdateringssystemet til den engelske egyptologen William Flinders Petrie.Gardiner, Alan (1964): Egypt of the Pharaohs. Oxford: University Press. s. 390.Newell, G.D. (2012): The relative chronology of PNC I. A new chronological synthesis for the Egyptian Predynastic. ex.cathedra Press.

Handel mellom Øvre og Nedre Egypt er bevitnet for denne epoken ved utgravde objekter. En steinvase fra nord har blitt funnet ved El-Amrah, og kobber, som ikke finnes i Egypt, ble importert fra Sinaihalvøya eller kanskje fra Nubia. Obsidian, en naturlig bergart som er særlig hard og således velegnet for å bearbeide andre steinsorter, og meget små mengder med gull, ble begge deler importert fra Nubia i løpet av denne tiden. Handel med oasene er også sannsynlig.

Nyvinninger som bygging med soltørket murstein framstilt av leire, som Gerzehkulturen er velkjent for, begynte også i Amrahkulturen, noe som viser at det var en kulturell kontinuitet mellom epokene. Imidlertid fikk denne byggeskikken ikke den samme utstrakte bruk som ble vanlig i senere epoker.Redford, Donald B. (1992): Egypt, Canaan, and Israel in Ancient Times. Princeton: University Press. ISBN 0-691-03606-3. s. 7 I tillegg ble ovale og dyreformete (eksempelvis som en skilpadde sett ovenfra) kosmetikkpaletter i bruk i denne perioden. Den håndverksmessige dyktigheten var fortsatt meget uutviklet og utviklingen med framstilling av relieffbilder var ennå ikke tilstedeværende.Gardiner, Alan (1964): Egypt of the Pharaohs. Oxford: University Press. s. 393.

 Referanser 

Kategori:Steinalderen
Kategori:Arkeologiske kulturer i Afrika
Kategori:Arkeologi i Egypt
Kategori:Egyptologi
Kategori:Guvernementet Asyut